joelniklaus/EU_Wikipedias huggingface dataset:
Potamiá

Potamiá (, ”Jokialue”, ”Jokilaakso”) voi viitata seuraaviin paikkoihin Kreikassa:

 Potamiá, Karpenísin kunnan kunnallisyksikkö Evrytanían alueyksikössä Keski-Kreikan alueella
 Potamiá, Elassónan kunnan kunnallisyksikkö Lárisan alueyksikössä Thessalian alueella
 Potamiá, kylä Thásoksen saarella Itä-Makedonian ja Traakian alueella

Katso myös 

 Potámi, useita merkityksiä
 Potamós, useita paikkoja
Vasilikí (Tríkala)

Vasilikí () on Kreikan kylä sekä samanniminen Kalampákan kunnan kunnallisyksikkö (Δημοτική Ενότητα Βασιλικής, Dimotikí Enótita Vasilikís) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 2 200 ja varsinaisen Vasilikín kylän väkiluku 1 375 (vuonna 2011).

Vasilikín kylä sijaitsee linnuntietä noin 11 kilometriä pohjoisluoteeseen Tríkalan kaupungista. Vasilikín kunnallisyksikkö käsittää pienen alueen Kalampákan kunnan eteläosissa. Vasilikí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalampákan kuntaan yhdessä Aspropótamoksen, Chásian, Kastanián, Kleinón, Malakásin ja Tymfaían kanssa, jolloin se muuttui uuden kunnan kunnallisyksiköksi.

Kunnallisyksikön osat 

Vasilikín kunnallisyksikkö muodostuu seuraavista kyläyhdyskunnista ja asutuksista:

Lähteet 

Kalampáka
Thessalian entiset kunnat
Thessalian kylät
Fanári

Fanári (, ”Majakka”, ”Lyhty”) voi viitata seuraaviin paikkoihin Kreikassa:

 Fanári, Párgan kunnan kunnallisyksikkö ja entinen kunta Prévezan alueyksikössä Epeiroksen alueella
 Mikronísi eli Fanári, saari Mirampéllonlahdessa Kreetan Ágios Nikólaoksen kaupungin edustalla
Marina de Tavira

Marina de Tavira Servitje (s. 30. marraskuuta 1974 México, Meksiko) on meksikolainen näyttelijä, joka on näytellyt sekä teatterissa, elokuvissa että televisiossa. Hän oli vuonna 2019 parhaan naissivusan Oscar-ehdokkaana elokuvasta Roma.

Elämä 
Marina de Tavira syntyi vuonna 1974 Méxicossä. Hänen isoisänsä oli maailman suurimman leipomotuotteiden valmistajan Grupo Bimbon perustaja Lorenzo Servitje. Marinan isä oli puolestaan asianajaja Juan Pablo de Tavira, joka murhattiin epäilyttävissä olosuhteissa.

De Tavira opiskeli useissa teatterikouluissa ja aloitti uransa teatterissa. Hän pääsi kansalliseen teatteriseurueeseen ja Línea de Sombra -teatteriin. De Tavira sai vuonna 2000 roolin Sandra Félix ohjaamasta näytelmästä Feliz nuevo siglo Doktor Freud, jossa hän esitti Sigmund Freudin potilastapausta Doraa. Näytelmä sai hyvän vastaanoton, ja La Jornada -lehden teatterikriitikko Noé Morales Muñoz nosti de Taviran roolityön suureksi ja miellyttäväksi yllätykseksi.

De Tavira sai vuonna 2005 roolin Busi Cortésin elokuvasta Hijas de su madre: las Buenrostro. Seuraavana vuonna hän teki ensimmäisen pääsroolinsa elokuvassa Efectos secundarios. Hän jatkoi sekä teatterissa että elokuvissa. Teatterissa de Tavira näytteli muun muassa Bertolt Brechtin, Harold Pinterin, David Mametin ja Ximena Escalanten näytelmissä. Televisiotuotantojen puolella de Tavira esiintyi muun muassa Netflixin Ingobernable-sarjassa.

De Tavira näytteli vuonna 2018 ilmestyneessä elokuvassa Roma keskiluokkaista neljän lapsen äitiä Sofía, joka pohjautuu ohjaaja Alfonso Cuarónin omaan äitiin. De Tavira sai roolityöstään ehdokkuuden parhaan naissivuosan Oscariin.

Lähteet

Aiheesta muualla 

Meksikolaiset näyttelijät
Vuonna 1974 syntyneet
Elävät henkilöt
Pia Olsson

Pia Olsson (s. 17. marraskuuta 1966) on suomalainen filosofian tohtori ja dosentti, joka toimi Helsingin yliopiston kansatieteen yliopistolehtorina. Vuosina 2015–2017 hän toimi eurooppalaisen kansatieteen professorin sijaisena.  

Olsson valmistui Helsingin yliopistosta filosofian maisteriksi 1992 ja valtiotieteen maisteriksi 1995 sekä filosofian lisensiaatiksi 1997 ja tohtoriksi 1999 (suomalais-ugrilainen kansatiede). Hänen suomenkielinen väitöskirjansa 1999 tarkasteli Lotta Svärd -järjestön toiminnan paikallistasoa kansantieteellisestä näkökulmasta. Tutkimus oli poliittisesti otsikoitu Eteen vapahan valkean Suomen : kansatieteellinen tutkimus lottatoiminnasta paikallisella tasolla vuoteen 1939. Vuonna 2005 hän sai eurooppalaisen kansatieteen dosentin pätevyyden Helsingin yliopistossa.

Olsson on ollut  Suomen muinaismuistoyhdistyksen puheenjohtajana vuodesta 2016. Suomen Tiedeseuran jäseneksi hänet hyväksyttiin vuonna 2018.

Lähteet

Vuonna 1966 syntyneet
Elävät henkilöt
Suomalaiset kansatieteilijät
Helsingin yliopiston lehtorit ja opettajat
Lauri Kilpiö

Lauri Kilpiö (s. 1974) on suomalainen säveltäjä. 

Kilpiö on opiskellut sävellystä Sibelius-Akatemiassa tärkeimpänä opettajanaan Paavo Heininen. Kilpiön musiikkia ovat esittäneet mm. BBC:n sinfoniaorkesteri, Helsingin kaupunginorkesteri, Tampere Filharmonia, Jyväskylä sinfonia ja Tapiola Sinfonietta.

Kilpiö toimii sävellyksen lehtorina Sibelius-Akatemiassa, missä hän on tällä hetkellä myös sävellyksen tohtorikoulutettavana. Marraskuussa 2017 Tapiola Sinfonietta ja Joonas Ahonen kantaesittivät ensimmäistä kertaa kokonaisuudessaan Kilpiön pianokonserton Shades of light. Marraskuussa 2018 Kilpiön kamariooppera Mustan veden yli kantaesitettiin Lux Musicae-festivaalilla Siuntiossa.

Lähteet 

Suomalaiset taidemusiikin säveltäjät
Vuonna 1974 syntyneet
Elävät henkilöt
Paavo Heinisen sävellysoppilaat
Nokkeluusneliö

Nokkeluusneliö oli Yle TV2 -kanavan 1960-luvun keskivaiheilla lähettämä tietokilpailuohjelma, jossa kanavan silloisen näkyvyysalueen neljän suurimman kaupungin (Helsinki, Tampere, Turku ja Lahti) edustajat mittelivät yleistiedosta. Ohjelmaa juonsi Teppo J. Suonperä, ohjaajana toimi Antti Wälikangas ja studiopianistina Antti Hyvärinen. Puolituntista visailua lähetettiin kerran kuukaudessa sunnuntain alkuillassa.

Lähteet 

1960-luvun televisiosarjat
Tietokilpailut
Yle TV2:n televisio-ohjelmat
Crunch time

Crunch time on urheilussa kriittinen aika, jolloin ratkaisevia päätöksiä tarvitaan.

Videopeliteollisuudessa termillä crunch time (myös crunch mode tai vain crunch) tarkoitetaan jaksoa ylityötä, jolloin työviikko voi venyä jopa 80-tuntiseksi ja josta ei usein saa korvausta. Intohimoisesti luovaan työhön suhtautumisessa voi olla tavallista tehdä paljon pitkiä päiviä, mutta asian normalisoituminen on ongelma, joka johtaa työuupumukseen. Pahimmillaan crunch time on otettu mukaan aikatauluun alusta lähtien. Electronic Artsia vastaan nostettu oikeuskiista maksamattomista ylitöistä ratkaistiin pelikehittäjien hyväksi vuonna 2006.
Episodimaisissa ja live service -julkaisuissa jatkuva seuraavan osan julkaisu on johtanut toistuvaan crunch-tilaan lyhyellä aikasyklillä.

International Game Developers Association (IGDA) on kiinnittänyt huomiota elämänlaadun heikkenemiseen crunch timen seurauksena. Ratkaisuna ongelmaan on havaittu alalla oleva tarve järjestäytyä ammattiyhdistyksiin ja jonka seurauksena perustettu Game Workers Unite -liike.

Lähteet

Aiheesta muualla 
 How Video Games Are Made 

Englanninkieliset sanat ja sanonnat
Videopelien kehitys
Psykedeelinen henkisyys

Psykedeelinen henkisyys on uusi uskonnollinen liike, jossa on keskeistä psykedeeleistä saatavat hengelliset kokemukset. Sen nykyisen muodon perustajana pidetään brittiläistä kirjailija Aldous Huxleyta. Psykedeelien käyttöhistoria mystisten kokemusten aikaansaamisessa on tosin hyvinkin pitkä monissa kulttuureissa.

Historia 
Huxley kokeili lääkäri Humphrey Osmondin esittelemänä meskaliinia vuonna 1953 ja tuli vaikuttuneeksi kokemuksestaan niin, että päätti kirjoittaa kokemuksistaan kirjan Tajunnan ovet, jossa hän vertasi psykedeelisiä kokemuksiaan perinteisten uskontojen mystikkojen vastaaviin kokemuksiin. Tässä tilassa hän koki saaneensa tietoa todellisuuden syvimmästä olemuksesta ja esimerkiksi paratiisista. Psykedeelinen henkisyys pysyi melko elitistisenä 1950-luvulla, mutta psykologi Timothy Leary toi ne laajempaan julkisuuteen ja synnytti niistä oman alakulttuurin. Psykedeelistä henkisyyttä hallitsivat pitkään itämaisten uskontojen käsitteet, mutta 2000-luvun alussa tehdyn arvion mukaan liike olisi muuttumassa uuspakanalliseen suuntaan. Esimerkiksi vuonna 2000 kuollut psykedeelisen henkisyyden merkittävä edustaja Terence McKenna uskoi, että hallusinogeeneillä olisi ollut merkittävä osa ihmisen hengellisyyden ja rationaalisuuden syntyyn.

Lähteet  

Uudet uskonnolliset liikkeet
Sydän on yksinäinen harhailija

Sydän on yksinäinen harhailija (The Heart Is a Lonely Hunter) on Robert Ellis Millerin ohjaama yhdysvaltalainen draamaelokuva vuodelta 1968. Se perustuu Carson McCullersin vuonna 1940 ilmestyneeseen romaaniin Yksinäinen sydän, jonka tapahtumat on elokuvassa siirretty 1930-luvulta 1960-luvulle.

Juoni 
Kuuromykkä, sydämellinen hopeakaivertaja Singer (Alan Arkin) muuttaa pikkukaupunkiin ollakseen lähellä sairaalaan joutunutta ystäväänsä Antonapoulosta, kuuromykkää ja oikukasta miestä. Mies vuokraa huoneen perheen luota, jonka 16-vuotias tytär Mick (Sondra Locke) alkaa oppia suhtautumaan erilaisuuteen. Hyväsydäminen Singer auttaa muita ihmisiä, mutta kukaan ei auta häntä kun hän sitä tarvitsisi. Etelävaltioihin sijoittuvan tarinan sivuteemana ovat rotukysymykset.

Rooleissa

Tuotanto 
Elokuva kuvattiin Selman pikkukaupungissa Alabamassa.

Vastaanotto 
Sekä Arkin että Locke tekivät elokuvassa debyyttiroolinsa, ja molemmat olivat niistä sekä Oscar- että Golden Globe-ehdokkaina.

Helsingin Sanomien Paula Talaskivi näki elokuvassa paitsi etelävaltioiden pikkukaupunkielämän kuvausta, myös ”luontevan jäntevästi kehiteltyä kerrontaa aktiivisen sydämen hyvistä töistä ympäristössä, jossa pienet ilot tukahtuvat jatkuviin köyhyyden, sairauden, rajoittuneisuuden, vihan, ennakkoluulojen ja tyhmyyden aiheuttamiin vastoinkäymisiin”. Hän sanoi elokuvan rankan toiminnallisten jaksojen välttävän tekemästä nyyhkyversiota romaanista.

Lähteet 

Vuoden 1968 yhdysvaltalaiset elokuvat
Yhdysvaltalaiset draamaelokuvat
Yhdysvaltalaiset romaaneihin perustuvat elokuvat
Susanne Wiedmer

Susanne Kristina Wiedmer (s. 19. huhtikuuta 1969) on suomalainen filosofian tohtori ja Helsingin yliopiston analyyttisen kemian dosentti. Vuodesta 2018 lähtien hän on virkavapaalla Helsingin yliopistosta ja toimii laatupäällikkönä.

Wiedmer valmistui filosofian maisteriksi (orgaaninen kemia) Helsingin yliopistosta (1993) ja filosofian tohtoriksi analyyttisen kemian alalta (1998). Hän on ollut Helsingin yliopiston analyyttisen kemian dosentti vuodesta 2001. Lisäksi vuosina 2010–2013 hän toimi vastaavassa asemassa (adjunct professor) Alabaman yliopistossa Yhdysvalloissa.

Hän työskenteli post-doc-tutkijana 1998–1999 Indianan yliopistossa Yhdysvalloissa. Vuosina 1999–2002 hän Suomen Akatemian rahoittama post-doc-tutkija ja 2002–2008 vanhempi tutkija. Vuosina 2007–2012 hän toimi yliopistolehtorina ja vuonna 2015 professorina Helsingin yliopiston kemian laitoksella. Vuodesta 2018 lähtien hän on ollut virkavapaalla ja toimii laatupäällikkönä suomalaisyrityksessä (Ardilla Technologies).

Hänen tieteellinen tuotantonsa liittyy analyyttisen kemian alaan, esimerkiksi kromatografiaan. 

Wiedmer on ollut Suomen Tiedeseuran jäsen vuodesta 2014.

Lähteet

Aiheesta muualla

Susanne Wiedmer  (academia.edu)
Stenberg Pauline. Professor at University of Helsinki  (linkedin.com)

Suomalaiset kemistit
Helsingin yliopiston lehtorit ja opettajat
Vuonna 1969 syntyneet
Elävät henkilöt
Esna Boyd

Esna Boyd Robertson (o.s. Boyd; 21. syyskuuta 1899 Melbourne, Victoria, Australia – 13. marraskuuta 1966 Skotlanti) oli australialainen tennispelaaja.

Saavutukset 
Boyd pelasi seitsemän kertaa peräkkäin Australian avoimen tennisturnauksen naisten kaksinpelin finaalissa 1922–1928, ja voitti kultaa vuonna 1927.

Sukulaiset 
Boydin isä James Boyd tunnetaan poliitikonurastaan. Hänen äitinsä oli Emma Flora McCormack. Boyd nai Angus Robertsonin maaliskuussa 1929. He saivat William-pojan 1930 ja Mary-tyttären 1933.

Lähteet 

Australialaiset tennispelaajat
Vuonna 1899 syntyneet
Vuonna 1966 kuolleet
Anna Harrison

Anna Tuthill Symmes Harrison (25. heinäkuuta 1775 Morristown – 25. helmikuuta 1864 Ohio) oli Yhdysvaltain yhdeksännen presidentin William Henry Harrisonin vaimo ja Yhdysvaltain ensimmäinen nainen (4. maaliskuuta 1841 – 4. huhtikuuta 1841). Harrison oli nainut William Henryn vuonna 1795. Hän kuoli 25. helmikuuta 1864 88-vuotiaana.

Lähteet 

Yhdysvaltain presidenttien puolisot
Yhdysvaltain ensimmäiset naiset
Vuonna 1775 syntyneet
Vuonna 1864 kuolleet
Tecmo World Wrestling

Tecmo World Wrestling () on Tecmon kehittämä ja julkaisema showpaini-aiheinen urheilupeli. Peli on julkaistu vuonna  Nintendo Entertainment Systemille.

Pelaaminen 
Pelaaja voi valita painijansa kymmenestä fiktiivisestä painijasta. Pelissä on myös puhekuplin tapahtuva selostus.

Aiheesta muualla 
 

Vuoden 1989 videopelit
Nintendo Entertainment System -pelit
Koei Tecmo
Samuel Nyman

Samuel Nyman (s. 1987 Hanko) on suomalainen radiotoimittaja ja juontaja. Hän on toiminut helmikuusta 2019 Radio Cityn iltapäiväohjelman juontajana.

Vuonna 2011 hän aloitti HEO kansanopistossa radio- ja TV-journalismi opinnot ja pääsi harjoitteluun NRJ-radiokanavalle. Harjoittelun päätyttyä hän juonsi NRJ:n perjantai-iltapäivää yhdessä Jani Jääskeläisen kanssa.

Lisäksi Nyman on työskennellyt juontajana muun muassa The Voicella ja YleX:llä. 

Nyman nähtiin myös cameoroolissa vuonna 2016 elokuvassa Onnenonkija.

Lähteet 

Elävät henkilöt
Suomalaiset radiotoimittajat
Vuonna 1987 syntyneet
Friends & Brgrs

Friends & Brgrs on suomalainen pikaruokaravintolaketju, joka on saanut alkunsa Pietarsaaresta. Ketjun ensimmäinen ravintola avattiin Pietarsaareen vuonna 2014, ja vuonna 2022 ketjulla on jo 21 ravintolaa.

Tuotteet 
Ketjun konseptiin kuuluu tuotteiden valmistaminen alusta asti itse lähituotetuista raaka-aineista. Sämpylät leivotaan sekä liha jauhetaan ravintoloissa paikan päällä. Myös majoneesit sekä ranskanperunat ovat ravintolahenkilökunnan valmistamia. Ranskanperunat valmistetaan triple cooked -menetelmällä, eli ne uppopaistetaan kolme kertaa eri lämpötilassa. Perunan tärkkelyspitoisuus ja muut ominaisuudet muuttuvat vuoden mittaan, joten perunalajiketta vaihdetaan kahdeksan kertaa vuodessa.  Raaka-aineiden kotimaisuusaste on noin 98 prosenttia. Ketjun annokset ovat lähes kokonaan lisäaineettomia.

Historia 

Ensimmäinen Friends & Brgrs avattiin Pietarsaaressa vuonna 2014. Laajentuminen ketjuksi oli päämääränä alusta asti, tavoitteena 20–50 ravintolaa Suomessa. Gloria-lehden Ruoka & viini valitsi Friends & Brgrsin vuoden 2014 tulokkaaksi.

Kesällä 2016 yritys avasi ensimmäisen ravintolansa Suomen ulkopuolella Kööpenhaminaan. Ravintola kuitenkin suljettiin vuonna 2019.

Vuonna 2018 yritys aloitti kotiinkuljetukset Pietarsaaressa ja Tampereella.

Helmikuussa 2020 uutisoitiin NoHo Partnersin ostaneen 70 prosentin enemmistön hampurilaisketjuketju Friends & Brgrsista. Ketjun perustajat ja pääomistajat jatkavat yhtiössä osakkaina. Yrityskaupan hetkellä ketjulla oli Suomessa yhdeksän ravintolaa ja Saksassa yksi. Yrityskauppa astui voimaan 1. huhtikuuta.

Lähteet 

Suomalaiset pikaruokaketjut
Suomalaiset elintarvikeyritykset
Pietarsaarelaiset yritykset
Verkligheten

Verkligheten on Soilworkin 11. studioalbumi, joka julkaistiin 11. tammikuuta 2019. Se on yhtyeen ensimmäinen rumpali Bastian Thusgaardin kanssa äänittämä albumi Dirk Verbeurenin liityttyä Megadethiin.

Albumi debytoi Suomen virallisen listan sijalla 35, ja fyysisen albumilistan sijalla 4.

Vastaanotto 

Albumi sai hyvän vastaanoton. Kaaoszinen Jouni Lepistö sanoi albumin osoittavan sen, että pitkän linjan yhtyekin kykenee uudistamaan itseään menettämättä juuriaan. Hän piti sitä nopeana, aiempaa enemmän puhtaaseen lauluun tukeutuvana sekä kahta edeltäjäänsä selkeärakenteisempana kokonaisuutena. Soundin Vesa Siltanen antoi albumille neljä tähteä viidestä. Hän sanoi rumpalinvaihdoksen tehneen terää ja havaitsevansa kuulemansa perusteella varmaotteisen ja soittamisesta nauttivan yhtyeen.

Kappaleet

Lähteet

Aiheesta muualla 
 Verkligheten discogs.com -sivustolla 

Vuoden 2019 albumit
Soilworkin albumit
Rivian

Rivian on yhdysvaltalainen sähköautovalmistaja, jonka on perustanut Robert "RJ" Scaringe vuonna 2009. Rivian on yksityisessä omistuksessa ja siihen on sijoittanut Amazon.com sekä Ford. Rivian on julkistanut kaksi erilaista automallia: lava-auton (R1T) ja citymaasturin (R1S). Molemmat autot perustuvat samalle alustalle ja niiden komponenteista 91 prosenttia on samoja.

Rivian listautui Nasdaqiin marraskuussa 2021 ja sen arvo nousi viikossa 140 miljardiin dollariin ja siitä tuli markkina-arvoltaan suurempi kuin esimerkiksi Volkswagen, General Motors tai Ford.

Historia
Kun Scaringe perusti Rivianin, hän suunnitteli urheilucoupéta. Yritys värväsi insinöörityön johtajaksi McLaren Automotivella työskennelleen ja muotoilua johtamaan värvättiin Jeepillä työskennellyt, joka oli johtanut Grand Cherokee- ja Wrangler-mallien muotoilua.

Organisaatio
Rivian työllistää noin 700 henkilöä. Vuonna 2017 Rivian on hankkinut omistukseensa entisen Mitsubishin autotehtaan Normalissa, Illinoisissa. Rivianin tavoitteena on valmistaa yhteensä 50 000 sähköautoa vuosittain (sisältää sekä lava-auton että citymaasturin).

Lähteet

Aiheesta muualla

https://rivian.com/

Yhdysvaltalaiset automerkit
Pollari

Pollari voi tarkoittaa:

 Kalevi Pollari (s. 1958), radiotoimittaja
 Kosti Pollari (s. 1895–1971), jääkäriluutnantti
 Riitta Pollari (s. 1962), päätoimittaja ja kustantaja
 Sirpa Pollari (s. 1984), pesäpalloilija
 Eero Polas (ent. Pollari, 1919–2000), musiikkipedagogi ja kuoronjohtaja
Vehkonen

Vehkonen voi tarkoittaa:

 Aarne Vehkonen (1927–2011), painonnostaja
 Kalevi Vehkonen (s. 1946), motocrosskuljettaja
 Pekka Vehkonen (s. 1964), motocrosskuljettaja
Anne Birgitta Pessi

Anne Birgitta Pessi (o.s. Hiltula, myöhemmin 2008 asti Yeung, s. 29. joulukuuta 1975 Oulu) on suomalainen teologian tohtori, joka työskentelee Helsingin yliopiston kirkkososiologian professorina (2012–).

Anne Hiltula kirjoitti ylioppilaaksi Madetojan musiikkilukiosta 1994. Hän opiskeli Helsingin yliopistossa, josta valmistui teologian maisteriksi 1999 ja teologian tohtoriksi 2004. Anne Yeungin englanninkielinen artikkeliväitöskirja Helsingin yliopistolle (2004) oli otsikoitu Individually together : volunteering in late modernity: social work in the Finnish church. Yeung nimitettiin Helsingin yliopiston kirkkososiologian dosentiksi vuonna 2005. Pessi on toiminut Itä-Suomen yliopiston empiirisen hyvinvoinnin sosiologian dosenttina vuodesta 2008. 

Dosentti Pessi nimitettiin käytännöllisen teologian professoriksi 1. elokuuta 2012 alkaen. Tehtävän ala vaihdettiin kirkkososiologiaksi toukokuussa 2013. Hän osallistunut useisiin kansainvälisiin tutkimushankkeisiin ja vastaanottanut monia tunnustuksia työstään. Suomalaisen tiedeakatemian jäsen Pessi on ollut vuodesta 2012.

Lähteet

Aiheesta muualla
 Anne Birgitta Pessi. Professor of Church and Social Studies, University of Helsinki  (scholar.google.com)
Professori Anne Birgitta Pessi: Elämän merkityksellisyys kantaa pidemmälle kuin onnellisuus (26.4.2017) (seurakuntalainen.fi)
Anne Birgitta Pessi: Myönteinen ajattelu tekee meistä luovampia ja rohkeampia (27.10.2016, haastetteluvideo, kesto 3 min 44 s) (youtube.com)

Vuonna 1975 syntyneet
Elävät henkilöt
Suomalaiset teologit
Suomalaiset professorit
Helsingin yliopiston professorit
Käytännöllinen teologia
ESV-Paikallismediat

ESV-Paikallismediat on julkaisuyhtiö, joka siirtyi huhtikuussa 2019 Keskisuomalainen-konserniin. Aiemmin sen omisti Länsi-Savo-konserni.

ESV-Paikallismediat julkaisee yhdeksää yksipäiväistä paikallislehteä eli Juvan Lehti, Kaakonkulma, Kangasniemen Kunnallislehti, Keskilaakso, Luumäen Lehti, Länsi-Saimaan Sanomat, Puruvesi, Paikallislehti Joutseno sekä Pitäjänuutiset.

Lähteet

Lehtitalot
Saatto

Saatto on Mustan kuun lapsien viides studioalbumi, joka julkaistiin 27. tammikuuta 2017. Se on ensimmäinen yhtyeen uudelleenkokoamisen jälkeen julkaistu studiolevy. Albumin kappaleiden sanoitukset keskittyvät luopumiseen ja kuolemaan.

Albumi debytoi Suomen virallisen listan sijalla 32.

Vastaanotto 

Albumi sai erinomaisen vastaanoton. Kaaoszinen Taru Ruusu antoi albumille pistettä vaille parhaan arvosanan. Hän piti sitä monipuolisena julkaisuna, jolla selkeästä tyylistään huolimatta jokaisella kappaleella on oma koukkunsa. Metalliluolan Ville Krannila antoi albumille täydet kymmenen pistettä. Hän sanoi äänimaailman olevan onnistunut, eikä kokenut tunnelmaa liian painostavana.

Kappaleet

Lähteet 

Vuoden 2017 albumit
Mustan kuun lapsien albumit
Alexander Imich

Alexander Imich (4. helmikuuta 1903 Częstochowa, Kongressi-Puola, Venäjän keisarikunta – 8. kesäkuuta 2014 Manhattan, New York, Yhdysvallat) oli puolalais-yhdysvaltalainen kemisti, parapsykologi ja kirjailija ja Anomalous Phenomena Researchin presidentti New Yorkissa. Hän syntyi vuonna 1903 juutalaiseen perheeseen Częstochowassa Puolassa, joka oli silloin osa Venäjän keisarikuntaa.

Imichistä tuli maailman vanhin elävä mies italialaisen Arturo Licatan kuoltua 24. huhtikuuta 2014. Guinness World Records todisti Imichin maailman vanhimmaksi eläväksi mieheksi tämän omaan kuolemaan saakka. Imich kuoli puolitoista kuukautta Licatan jälkeen 111 vuoden ja 124 päivän iässä.

Imich oli myös viimeinen elossa ollut Puolan–Neuvosto-Venäjän sodan veteraani.

Puolalaiset kemistit
Yhdysvaltalaiset kemistit
Puolalaiset kirjailijat
Yhdysvaltalaiset kirjailijat
Juutalaiset kirjailijat
Parapsykologit
Yli 110-vuotiaiksi eläneet puolalaiset
Yli 110-vuotiaiksi eläneet yhdysvaltalaiset
Vuonna 1903 syntyneet
Vuonna 2014 kuolleet

Lähteet
Itä-Timorin valtaus

Itä-Timorin valtaus oli Indonesian suorittama sotilasoperaatio, joka alkoi 7. joulukuuta 1975. Indonesia valtasi Itä-Timorin käyttäen tekosyynä anti-imperialismia. Indonesialaismiehitys kesti 25 vuotta ja sen aikana kuoli 100 000–180 000 sotilasta ja siviiliä. 

Miehityksen ensimmäisinä kuukausina indonesialaiset kohtasivat raskasta vastarintaa vuoristossa, mutta vuosina 1977–1978 Indonesia sai Israelilta, Yhdysvalloilta ja muilla valtioilta kehittyneempää aseistusta, joilla se löi Fretilinin. Itätimorilaiset ja indonesialaismiehittäjien välillä tapahtui yhteenottoja vuoteen 1999 asti, jolloin itätimorilaiset äänestivät itsenäisyydestä. 10. toukokuuta 2002 Itä-Timor julistautui itsenäiseksi.

Itä-Timorin historia
1975
Gerald Fordin presidenttikausi
Vieno Piironen

Vieno Irene Piironen (o.s. Mahanen; s. 7. syyskuuta 1955 Nurmes) on suomalainen elintarviketieteen tohtori, joka on toiminut elintarvikekemian professorina Helsingin yliopistossa.

Piironen tuli ylioppilaaksi Nurmeksen lukiosta vuonna 1974. Hän opiskeli Helsingin yliopistossa, josta valmistui elintarviketieteen maisteriksi 1980 ja tohtoriksi 1987. Hänen suomenkielinen väitöskirjansa Helsingin yliopistoon (1986) oli otsikoitu Tokoferolit ja tokotrienolit elintarvikkeissa ja keskimääräisessä suomalaisessa ruokavaliossa. Useat kemiallisesti tokoferoleiksi tai tokotrienoleiksi luokiteltavat molekyylit toimivat ihmisen tarvitsemina rasvaliukoisina e-vitamiineina. Helsingin yliopiston elintarvikekemian dosenttina hän toimi 1992–1998.

Piironen työskenteli Helsingin yliopiston elintarvikekemian assistenttina vuosina 1980–1988, josta ajasta osan oli Suomen Akatemian virkaatekevä tutkimusassistentti (1984–1985). Sittemmin hän oli Helsingin yliopiston elintarvikekemian lehtori (1989–1997), väliaikainen professori (1995–1997), ja professori vuodesta 1998. 

Piironen on keskittynyt tutkimustyössään muun muassa vitamiinien (A, E, D, K, folaatti, B12) esiintymiseen ruuassa, kemiallisiin ja ravitsemuksellisiin ominaisuuksiin ja merkitykseen ruokavaliossa ja pitoisuuden säätelytekijöihin. Hän on tutkinut ruokavalion kuidun mukana tulevia ainesosia, kuten murojen bioaktiivisia yhdisteitä. Hän on tarkastellut lipidejä, esimerkiksi niiden hapettumista ja antioksidanttisia ominaisuuksia. Tutkittavana ovat olleet myös mikrolevien ainesosien käyttömahdollisuudet, erityisesti lipidit ja bioaktiiviset komponentit. Piironen on selvitellyt myös kasvipohjaisten proteiinilähteiden antiravintoaineita, ravintoainepitoisuutta ja makua. 

Piirosen tieteellinen tuotanto käsitti vuoteen 2007 mennessä yli 50 referoitua tieteellistä artikkelia ja noin 50 kongressijulkaisua, kirjan kappaletta ja katsausartikkelia sekä lukuisia muita julkaisuja elintarvikekemian alalta. Sittemmin julkaisuja on syntynyt merkittävästi lisää. Hän on ohjannut yli 20 valmistunutta väitöskirjatyötä. Suomalaisen tiedeakatemian jäsen Piironen on ollut vuodesta 2008. Hän on Suomen Valkoisen Ruusun ritarikunnan 1. luokan ritari (SVR R1).

Lähteet

Aiheesta muualla
Terhi Pape-Mustonen (3.1.2017) Eroon kasvissyöjän pakollisesta ravintolisästä – tutkijat saivat fermentoimalla B12-vitamiinia viljaan ja härkäpapuun (maaseuduntulevaisuus.fi)
Tätä et tiennyt vitamiineista - 15 yllättävää faktaa! (6.4.2013) (is.fi)
Pirjo Mattila, Tessa Alanko, Juha-Matti Pihlava, Jarkko Hellström, Merja Eurola, Heikki Aro, Vieno Piironen & Hannu Korhonen (2005) Ruusunmarjojen ravintosisältö ja bioaktiiviset yhdisteet (tiivistelmä), (julkaisu pdf-tiedostona) (luke.fi)
Google Scholar -haku "Vieno Piironen"  (scholar.google.com)

Vuonna 1955 syntyneet
Elävät henkilöt
Elintarviketieteilijät
Suomalaiset professorit
Helsingin yliopiston professorit
Dream Alive

Dream Alive on Excalionin neljäs studioalbumi, joka julkaistiin 7. heinäkuuta 2017.

Vastaanotto 

Albumi sai erinomaisen vastaanoton. Infernon Jaakko Silvast kehui yhtyeen osanneen tehdä jo viidentoista vuoden ajan laadukasta power metal -musiikkia, ja sanoi yhtyeen nousevan julkaisullaan kansainväliselle tasolle. Hän piti myös käsittämättömänä, ettei kymmenen vuotta kitaristin virkaa hoitanutta Vesa Nupposta ole noteerattu missään. Angry Metal Guyn arvioija piti albumia potentiaalisena vuoden power metal -albumina.

Kappaleet

Lähteet 

Vuoden 2017 albumit
Excalionin albumit
Ahlsell

Ahlsell on ruotsalainen Pohjoismaissa, Baltian maissa ja Venäjällä toimiva tekninen tukkukauppa. Ahlsell on perustettu vuonna 1877. Ahlsell-konsernin liikevaihto oli 2,98 miljardia euroa vuonna 2018. Vuonna 2017 Suomessa toimivan Ahlsell Oy:n liikevaihto oli 314,7 miljoonaa euroa ja henkilöstöä 544.

Lähteet

Aiheesta muualla 
 https://www.ahlsell.fi/Tietoa-ahlsellista/Ahlsell-yrityksena/
 https://www.ahlsell.fi/Tietoa-ahlsellista/Ahlsell-yrityksena/historia/

Tukkukaupat
Zsar

Zsar tai Zsar Outlet Village on Vaalimaalla, Virolahdella sijaitseva kauppakeskus, jonka toiminnasta vastaa Zsar Oy. Sitä on mainostettu Suomen ensimmäisenä tehtaanmyymäläkylänä. Zsar avattiin 29. marraskuuta 2018. Zsarin rakennusten arkkitehtuuri on saanut vaikutteita empire-tyylisuunnasta . 

Joulukuun puolivälissä 2020 Zsar Oy ja sen tytäryhtiö East Gate Development Kiinteistö Oy hakeutuivat yrityssaneeraukseen koronapandemian aiheuttamien taloudellisten vaikeuksien vuoksi. Kauppakeskusta pidettiin kuitenkin auki, mutta kesällä 2021 vain alle puolet liiketiloista oli vuokrattuna.

Kauppakeskuksen tilanne vain paheni Venäjän hyökättyä Ukrainaan ja matkailun Venäjältä Suomeen tyrehdyttyä. Lokakuussa 2022 sekä Zsar Oy että sen kiinteistöyhtiö asetettiin konkurssiin niiden omasta hakemuksesta. Yhtiöillä on yhteensä velkaa yli 20 miljoonaa euroa, suurimpana velkojana Oma Säästöpankki. Pesänhoitajan mukaan kauppakiinteistölle pyritään löytämään uusi omistaja.

Lähteet

Aiheesta muualla
Kauppakeskuksen verkkosivut

Suomen kauppakeskukset
Virolahti
Terhi Heinilä

Terhi Sinikka Heinilä (s. 1962) on suomalainen tasa-arvovaikuttaja. Hän on koulutukseltaan liikuntatieteiden maisteri ja toimii Naisjärjestöjen keskusliiton pääsihteerinä. 

Heinilä valittiin Naisjärjestöjen keskusliiton pääsihteeriksi 2014 eläkkeelle jääneen Leena Ruusuvuoren seuraajaksi.

Heinilä on aiemmin ollut kansainvälisen naisliikuntaverkoston IWG:n pääsihteeri ja toiminut myös Opetus- ja kulttuuriministeriössä, Euroopan komissiossa, Suomen Liikunta ja Urheilu ry:n tiedottajana (1994–) ja kansainvälisten asioiden päällikkönä, Liikuntatieteellinen Seuran tiedotuspäällikönä ja Valossa.

Lähteet 

Suomalaiset järjestöjohtajat
Vuonna 1962 syntyneet
Elävät henkilöt
Anna-Stina Nykänen

Anna-Stina Nykänen (s. 1961 Helsinki) on suomalainen toimittaja. Hän on Helsingin Sanomien toimittaja ja kirjoittaa myös kolumneja.

Nykänen sai Kirkon viestintäpalkinnon vuonna 2018. Samana vuonna hän sai Kunnioittavasti köyhyydestä -tunnustuksen. Palkinnon myöntää Suomen köyhyyden ja syrjäytymisen vastainen verkosto EAPN-Fin. Aiemmin Nykänen on toiminut Pressiklubi-televisio-ohjelman journalistijäsenenä.

Nykäsen puoliso oli toimittaja Heikki Haapavaara (1956–2019). He olivat eronneet ennen Haapavaaran kuolemaa.

Teokset
 Parhaat puoleni, Nemo 2005 ISBN 952-5180-65-4

Lähteet

Aiheesta muualla
 

Helsingin Sanomien toimittajat
Vuonna 1961 syntyneet
Elävät henkilöt
New Orleansin vuoden 1891 lynkkaukset

New Orleansin vuoden 1891 lynkkaukset olivat 14. maaliskuuta vuonna 1891 New Orleansissa Louisianassa tehtyjä murhia, joiden uhrit olivat kaupungin poliisipäällikön murhasta epäiltyjä amerikanitalialaisia. Uhreja oli yksitoista, ja osa heistä oli ehditty vapauttaa syytteistä. Veritekoja on nykyisin sanottu (esim. CNN:n uutisessa vuonna 2019) Yhdysvaltain historian suurimmaksi joukkolynkkaukseksi.

Tapahtumien taustaa
New Orleansin poliisipäällikkö David Hennessy murhattiin lokakuussa 1890. Murhasta syytettiin yhdeksäätoista amerikanitalialaista miestä, joista kuusi vapautettiin syytteistä 13. maaliskuuta 1891 ja kolmen kohdalla oikeudenkäynti julistettiin tuloksettomaksi. Kaupunkilaiset uskoivat, että valamiehistö oli lahjottu. Ennakkoluuloisuus Italiasta Yhdysvaltoihin muuttaneita siirtolaisia kohtaan oli siihen aikaan yleistä.

Lynkkaukset
Oikeudenkäyntiä seuraavana päivänä 14. maaliskuuta 1891 väkijoukko tungeksi kaduilla ja murtautui vankiselleihin, joissa epäiltyjä säilytettiin. He surmasivat yhdeksän miestä ampumalla ja kaksi hirttämällä, loput kahdeksan selvisivät hengissä piiloutumalla. Väkijoukon mukana kaduilla oli kaupungin vaikutusvaltaisia henkilöitä ja jonkin verran myös mustaihoisia kaupunkilaisia. Lehdistö kommentoi lynkkauksia myönteisesti. Lynkkausjoukkoon kuuluneet eivät saaneet syytteitä toiminnastaan.

Seurauksia

Italian kuningaskunnan konsuli New Orleansissa esitti vastalauseen lynkkausten jälkeen ja poistui kaupungista toukokuussa 1891. Italia katkaisi diplomaattisuhteet Yhdysvaltoihin, ja sodan uhkaa maiden välillä pidettiin mahdollisena. Sana mafia yleistyi amerikanenglannissa, joskin se oli ollut käytössä jo aiemmin.

Yhdysvaltain 23. presidentti Benjamin Harrison halusi maksaa korvauksia uhrien perheille, mutta kongressi katsoi tämän olevan presidentin valtaoikeuksiin kuulumatonta. Korvauksia kuitenkin maksettiin lopulta hieman yli 2 200 dollaria kullekin perheelle, ja yhden uhrin pojalle, joka oli piileskellyt samassa vankilarakennuksessa isänsä kuolinhetkellä, New Orleansin kaupunki maksoi 5 000 dollaria. Tuleva presidentti Theodore Roosevelt kirjoitti kirjeessään siskolleen pitävänsä lynkkauksia ”hyvänä asiana”.

Huhtikuussa 2019 New Orleansin pormestari LaToya Cantrell esitti kaupungin virallisen anteeksipyynnön joukkomurhan uhreille ja heidän jälkeläisilleen.

Lähteet

Yhdysvaltain historia
New Orleansin historia
1891
Ihmisoikeusloukkaukset
Kunnioittavasti köyhyydestä -tunnustus

Kunnioittavasti köyhyydestä on EAPN-Finin vuosittain jakama tunnustus journalisteille, jotka ovat tehneet juttuja köyhyydestä taloudellisia ja sosiaalisia syitä analysoiden ja köyhyyttä kokeneita ihmisiä kunnioittaen. Palkinto jaettiin ensimmäisen kerran vuonna 2016..

Parhaan jutun kirjoittanut palkittu saa taiteilija Helena Korkan tekemän palkinnon Hyvä kello kauas kuuluu. Vuonna 2018 palkittu toimittaja sai tunnustuksen lisäksi Huoltaja-säätiön tuhannen euron palkinnon. Tarvittaessa myönnetään myös kunniamainintoja.

Palkitut
 2016 Ylen Horisontti-ohjelman radiokeskustelu Pitääkö ruokahävikki yllä leipäjonoja. Ohjelman ovat toimittaneet Kirkon tiedotuskeskuksen toimittajat Anna Patronen ja Ville Talola. Kunnianmaininta: Anu Silfverberg ja Reetta Nousiainen Long Play -mediapalvelussa julkaistusta jutusta Ilmaista työtä tarjolla. Toinen kunniamaininta myönnettiin Kotilieden jutulle Vähällä rahalla, toimittajina Riitta Lehtimäki ja Pauliina Susi, valokuvat Sampo Korhonen, Anton Reenpää ja Jyrki Johannes Tervo.
 2017 Jani Kaaro, blogikirjoitus ”Paraneeko köyhyys rahalla?” Kunniamaininnat: Anu Silfverbergin Long Play -verkkojulkaisun juttu ”Onko työttömiä olemassa?” ja Laura Pörstin kirjoittama ja Sirpa Päivisen kuvaama Kirkko ja Kaupunki -lehden juttu ”Työttömyys ajoi Martin-Eric Racinen köyhyysloukkuun”.
 2018 Anna-Stina Nykänen, kunniamaininnat: valokuvaaja Markus Jokelan ja toimittaja Heidi Väärämäen Helsingin Sanomissa julkaistu kuvareportaasi Saako katsoa? sekä toimittaja Eve Hietamiehen artikkeli ja professori Juha Siltalan kolumni.
 2019 Seppo Heikkinen ja Sami Kieksi Köyhyyden anatomia -juttukokonaisuudesta. Kunniamaininnnat: toimittaja Sanna Puhdon artikkeli Kotiliedessä ja Asta Lepän artikkeli Kotivinkin sivuilla.
 2020 Helsingin Sanomien toimittajille Anni Alatalolle ja Katri Jaalamaalle ”Ei samalta viivalta” -artikkelista.
 2021 Katja Raunio, Long Playssa julkaistusta esseestä ”Köyhän perheen lapsi”. Kunniamaininnat: Heidi Nummen artikkelille ”Köyhyys on Suomessa syventynyt – silti moni pitää sitä ihmisen omana vikana” Maailman Kuvalehdessä ja Asta Lepän Ylen sivuilla julkaistulle kolumnille ”Iso joukko suomalaisia tekee työtä, jolla ei yksinkertaisesti tule toimeen”.

Lähteet

Suomalaiset palkinnot
Igalilik

Igalilik on inuiittien mytologiassa metsästyshenki. Hän matkaa halki jääerämaiden keittiö selkäänsä vyötettynä. Siihen kuuluu muun muassa kattila, johon mahtuu kokonainen hylje. Kattila kiehuu samalla kun Igalilik kantaa sitä.

Lähteet 
 Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0.

Viitteet 

Eskimoiden mytologia
FaZe Clan

FaZe Clan on yhdysvaltalainen e-urheiluorganisaatio, joka perustettiin vuonna 2010. Call of Duty- aiheisista YouTube-videoista aloittanut klaani on laajentunut vuosien saatossa maailmanlaajuiseksi e-urheiluorganisaatioksi. FaZen oma YouTube-kanava on koko palvelun tilatuin e-urheilujoukkueen pelikanava yli kuudella miljoonalla tilaajalla ja he ovat lisäksi sosiaalisen median kannattajamäärällä mitattuna maailman suurin e-urheiluorganisaatio.

Historia 
Organisaatio sai alkunsa vuonna 2010, kun Call of Duty: Modern Warfare 2 -peliä pelanneet FaZe Housecat, FaZe ClipZ ja FaZe Resistance päättivät perustaa yhteisen klaanin, jonka nimeksi tuli FaZe Clan. Klaani latasi alun perin YouTube-videopalveluun pelihetkiensä kohokohtia, jotka keräsivät paljon suosiota. Vuonna 2012 Call of Duty: Black Ops II -pelin myötä klaanin suosio nousi erittäin suureksi, ja sen johdosta klaani halusi laajentaa toimintansa kohti kilpapelaamista. Uusi aikakausi alkoi, kun vuonna 2016 organisaatio päätti laajentaa toimintansa ostamalla itsellensä CS:GO- ja myöhemmin saman vuoden kesällä Overwatch-joukkueen. Nykyään organisaatiolla on joukkueet peleissä: Fortnite, Counter-Strike: Global Offensive, Call of Duty, Tom Clancy's Rainbow Six Siege, PlayerUnknown's Battlegrounds ja FIFA.

Juridiset ongelmat 
FaZe-jäsen Turner 'Tfue' Tenney jätti toukokuussa 2019 kanteen FaZelle, väittäen, että ryhmä oli riistänyt häneltä liiketoimintamahdollisuuksia, he eivät olleet maksanut hänelle osuutta sponsorointirahoista, ja tämän lisäksi vei jopa 80 prosenttia hänen tuloistaan. Tenney väitti myös, että jotkut jäsenet olivat kannustaneet häntä uhkapelaamaan ja juomaan kun hän oli alaikäinen. FaZe kuitenkin julkaisi väitteen kieltävän lausunnon ja totesi, etteivät he ole keränneet rahaa Tenneyn turnausvoittojen tai sosiaalisen median tulojen perusteella.

Joukkueet

Fortnite 

 Dennis Lepore, (Cloak) 
 Brendan O’Brien (Jaomock) 
 Jason Wang (Tennp0) 
 Thang Phan (SpaceLyon) 
 Nate Hill (Nate Hill) 
 Patrick.  (H1ghsky1) 
 Kyle Jackson (Mongraal)

Counter-Strike: Global Offensive 

 Robin Kool (ropz) 
Russell Van Dulken (Twistzz) 
Helvijs Saukants (Broky) 
 Finn Andersen (karrigan) 
 Håvard Nygaard (rain)

Call of Duty 

 Tom Paparratto (ZooMaa) 
 Dillon Price (Attach) 
 Preston Greiner (Priestahh)  
 James Crowder (Crowder)

Tom Clancy's Rainbow Six Siege 

 Gabriel Hespanhol Pinheiro Marcal (cameram4n) 
 Rafael Freitas Loureiro (mav) 
 Joao Gabriel Nerici da Silva (Yoona) 
 Leonardo Luis Buzzachera (Astro) 
 Ronaldo Koji Osawa Filho (ion)

PlayerUnknown's Battlegrounds 

 Ludvik Jahnsen (Aitzy) 
 Ivan Kapustin (ubah) 
 Gustav Blønd (Gustav) 
 David Tillberg (Fuzzface)

FIFA 

 Tassal Rushan (Tass)

Lähteet 

Elektronisen urheilun järjestöt
Yhdysvaltalaiset urheilujärjestöt
Katja Kipping

Katja Kipping (s. 18. tammikuuta 1978) on saksalainen vasemmistopoliitikko. Kipping toimi Vasemmisto-puolueen puheenjohtajana 2012–2021.

Kinpping on valmistunut maisteriksi TU Dresdenistä vuonna 2003, pääaineinaan slaavilaisten kielten ja Amerikan tutkimus sekä oikeustiede. Toisena opiskeluvuonnaan hän liittyi PDS-puolueeseen, joka oli Itä-Saksan hallitsevan sosialistipuolueen virallinen seuraaja. Hän on ollut parlamenttiedustaja vuodesta 2005. PDS yhdistyi kesäkuussa 2007 pääosin entisistä lännen SPD:sta eronneista vasemmistososiaalidemokraateista koostuneen WASG:n kanssa ja muodosti Vasemmisto-puolueen, ja  Kipping valittiin toiseksi sen kahdesta puheenjohtajasta vuonna 2012.

Lähteet 

Saksan vasemmiston puheenjohtajat
Saksalaiset poliitikot
Vuonna 1978 syntyneet
Elävät henkilöt
Seulonnan keskeiset artikkelit
Orbex

Orbex on Iso-Britannialainen avaruustoiminta-alan yhtiö. Se kehittää kevyttä Prime-nimistä kantorakettia.
Yhtiön päämaja on Iso-Britanniassa; sivutoimipisteitä on Tanskassa ja Saksassa. Laukaisukeskuksen on tarkoitus olla Sutherland spaceport, joka sijaitsee A' Mhòine -niemimaalla pohjoisessa Skotlannissa.

Prime

Kaksivaiheinen Prime käyttää ajoaineena molemmissa vaiheissa LOX/bioLPG yhdistelmää eli nestehappea ja propaania. Ensimmäisen vaiheen on tarkoitus olla uudelleenkäytettävä.

Aiheesta muualla 
 https://orbex.space/

Brittiläiset yritykset
Rakettivaiheet
Long drink

Long drink voi viitata seuraaviin asioihin:

englanninkielinen nimitys, joka tarkoittaa suurikokoisia alkoholijuoma-annoksia, jotka ravintolahenkilökunta sekoittaa asiakkaitten nautittaviksi, kuten Tom Collins tai gin tonic.
lonkero, valmiina myytävä suomalainen alkoholi-virvoitusjuomasekoitus.

Lähteet

Alkoholijuomat
Englanninkieliset sanat ja sanonnat
Tokyo Metropolitan Gymnasium

Tokyo Metropolitan Gymnasium () on urheiluareena Shibuyan alueella Tokiossa. Se on avattu 1954. Rakennus on yksi Tokion olympialaisten 2020 pelipaikoista, kun siellä pelataan olympialaisten pöytätennisottelut.

Lähteet

Urheiluhallit
Japanin urheilupaikat
Kesäolympialaiset 2020
Kesäparalympialaiset 2020
Tokion rakennukset ja rakennelmat
Toisinkoinen-palkinto

Toisinkoinen-palkinto on kirjallisuuspalkinto, joka myönnetään vuoden parhaalle kirjailijan toiselle kaunokirjalliselle teokselle. Palkinnon myöntää Helsingin yliopiston kotimaisen kirjallisuuden opiskelijoiden ainejärjestö Putkinotko ry. Voittajan valitsee seitsenhenkinen raati, johon kuuluu opiskelijoita fukseista maisterivaiheen opintoja suorittaviin. Palkintoa on jaettu vuodesta 2014 alkaen.

Lähteet

Suomalaiset kirjallisuuspalkinnot
Enkelten tuli

Enkelten tuli on suomalaisen laulajan Samuli Edelmannin studioalbumi, joka julkaistiin 1. toukokuuta 2003. Se nousi Suomen virallisen listan toiselle sijalle, ja pysyi listalla yhteensä yhdeksäntoista viikkoa. Albumi on myynyt kultalevyn oikeuttavan määrän.

Albumista julkaistiin uusintapainos 14. marraskuuta 2014.

Kappaleet 

Levyn kuudes kappale on cover-versio Eppu Normaalin kappaleesta "Kaikki häipyy, on vain nyt".

Lähteet

Aiheesta muualla 
 Enkelten tuli discogs.com -sivustolla

Samuli Edelmannin albumit
Vuoden 2003 albumit
Voittola

Voittola on Samuli Edelmannin studioalbumi, joka julkaistiin 12. lokakuuta 2006. Se nousi Suomen virallisen listan sijalle 14, ja pysyi listalla yhteensä 8 viikkoa.

Kappaleet

Lähteet

Aiheesta muualla 
 Voittola discogs.com -sivustolla

Samuli Edelmannin albumit
Vuoden 2006 albumit
Siipiprofiilin jänne

Siipiprofiilin jänne () on kuvitteellinen jana lentokoneen siiven johtoreunan ja jättöreunan välillä. Jänne voi olla eri pituinen siiven eri kohdissa (lähempänä tyveä tai kärkeä).

Jänteen pituus 
Standard mean chord (SMC) lasketaan seuraavasti:

..jossa S on siipipinta-ala ja b on siiven kärkiväli.

Mean aerodynamic chord (MAC) lasketaan seuraavasti:

..jossa y on kohta siiven kärkivälillä ja c on jänne kohdassa y.

Katso myös 
 Siipikonfiguraatio

Lentokonetekniikka
Huntsville Unit

Texas State Penitentiary at Huntsville tai Huntsville Unit (HV), lempinimi ”Walls Unit”, on Texasin osavaltionvankila, joka sijaitsee Huntsvillen kaupungissa. Laitos on 22,00 hehtaarin kokoinen, ja sijaitsee Huntsvillen keskustan lähellä. Vankilaa operoi Correctional Institutions Division -osasto, joka kuuluu Texasin rikosoikeusministeriöön. Laitos on osavaltion vanhin vankila. Ensimmäiset vangit saapuivat sinne 1. lokakuuta 1849.

Vankilassa sijaitsee Texasin osavaltion teloituskammio. Laitoksessa teloitetaan eniten vankeja koko Yhdysvalloista. 574 (viimeisin teloitus huhtikuussa 2022) vankia on teloitettu Huntsvillessä vuodesta 1982 lähtien, jolloin kuolemanrangaistus palautettiin Texasiin.

Lähteet 

Yhdysvaltain vankilat
Texasin rakennukset ja rakennelmat
Puck (lehti)

Puck oli Yhdysvaltain ensimmäinen hyvin menestynyt huumorilehti. Sitä julkaistiin vuosina 1871–1918. Sen perusti itävaltalaissyntyinen piirtäjä Joseph Keppler. Lehteä julkaistiin alun perin saksankielisenä, mutta vuonna 1877 kieleksi vaihtui englanti. Lehden nimi lainattiin William Shakespearen näytelmästä Kesäyön unelma, jossa esiintyy samanniminen olento.

Puckissa julkaistiin sekä poliittisia että epäpoliittisia piirroksia.

Lähteet

Yhdysvaltalaiset lehdet
Huumorilehdet
Lakkautetut lehdet
Mária Telkes Arefereas

Mária Telkes Arefereas (12. joulukuuta 1900 – 2. joulukuuta 1995) oli unkarilaissyntyinen fyysikko ja keksijä, joka työskenteli aurinkoenergian parissa lähinnä Yhdysvalloissa, ja suunnitteli ensimmäisiä toimivia laitteistoja.

Mária Telkes väitteli tohtoriksi kemiallisesta fysiikasta Budapestin yliopistossa 1924. Seuraavana vuonna hän muutti Yhdysvaltoihin, missä työskenteli aluksi biofysiikan parissa. Vuonna 1937 hän sai Yhdysvaltojen kansalaisuuden ja siirtyi Westford Electriciin tutkimaan, miten lämpöenergiasta tuotetaan tehokkaimmin sähköä. Vuonna 1940 hän aloitti aurinkoenergiaan liittyvän projektin MIT:n kanssa ja tämä johti 50 vuotta kestäneeseen uraan aurinkoenergian parissa.

MIT rakennutti aurinkoenergiaa käyttävän koetalon. Koska aurinkopaneeleita ei oltu vielä keksitty, Telkes kehitti kemiallisen menetelmän auringosta saatavan energian varastointiin natriumsulfaatin avulla.

Lähteet 

Biofyysikot
Unkarilaiset kemistit
Yhdysvaltalaiset fyysikot
Vuonna 1900 syntyneet
Vuonna 1995 kuolleet
Alberto Bettiol

Alberto Bettiol (s. 29. lokakuuta 1993 Poggibonsi) on italialainen maantiepyöräilijä, Flanderin ympäriajon voittaja.

Bettiol aloitti ammattilaisuransa italialaisessa Cannondale Pro Cycling Teamissa 2014. Hän edusti yhdysvaltalaista Cannondale-Garmin / Cannondale-Drapac -joukkuetta kaudet 2015−2017. Vuonna 2018 hän kilpaili BMC Racing Teamissa. Kaudelle 2019 hän palasi edelliseen talliinsa, nimeltään nykyisin EF Education–EasyPost.

Bettiol sijoittui toiseksi GP Ouest-France -kilpailussa 2016. Hän voitti Flanderin ympäriajon 2019 karattuaan kärkiryhmästä Oude Kwaremontin nousussa 17 kilometriä ennen maalia. Hän voitti 18. etapin Italian ympäriajossa 2021.

Saavutuksia 
Lähteet: Pro Cycling Stats, Cycling Archives

2011
EM-kilpailut, kultaa junioreiden aika-ajossa
Giro Internazionale della Lunigiana, kokonaiskilpailun sekä 1. ja 3. etapin voitto
2016
Puolan ympäriajo, kokonaiskilpailussa kolmas, pistekilpailun voitto
GP Ouest-France, toinen
GP  Cycliste de Québec, neljäs
2017
Clásica de San Sebastián, kuudes
2019
E3 BinckBank Classic, neljäs
Flanderin ympäriajo, voitto
2020
Étoile de Bessèges, kokonaiskilpailussa toinen, 5. etapin (aika-ajo) voitto
Strade Bianche, neljäs
Gent–Wevelgem, neljäs
2021
Italian ympäriajo, 18. etapin voitto
Olympialaiset, aika-ajossa 11:s, maantieajossa 14:s
2022
Etoile de Bessèges, kokonaiskilpailussa toinen
Ranskan ympäriajo, 14. etapilla toinen
MM-kilpailut, maantieajossa kahdeksas

Lähteet 

Italialaiset maantiepyöräilijät
Vuonna 1993 syntyneet
Elävät henkilöt
Kasper Asgreen

Kasper Asgreen (s. 8. helmikuuta 1995 Kolding) on tanskalainen maantiepyöräilijä.

Asgreen aloitti ammattilaisuransa saksalaisessa MLP Team Bergstrassessa 2015. Hän edusti tanskalaista Virtu-joukkuetta vuodesta 2016 vuoden 2018 maaliskuuhun, minkä jälkeen siirtyi nykyisin Quick-Step Alpha Vinyl Team -nimellä tunnettuun belgialaistalliin.

Asgreen voitti aika-ajon alle 23-vuotiaiden Euroopan-mestaruuden 2017. Hän kuului joukkueaika-ajon maailmanmestaruuden voittaneeseen Quick-Step Floorsin joukkueeseen 2018. Hän sijoittui toiseksi Flanderin ympäriajossa 2019. Hän voitti samana vuonna aika-ajon Tanskan-mestaruuden ja saavutti hopeaa EM-kilpailujen aika-ajossa. Hän voitti Kuurne–Bryssel–Kuurne-klassikon ja maantieajon Tanskan-mestaruuden 2020. Hän voitti UCI World Tour -kilpailu E3 Saxo Bank Classicin 2021. Hän voitti saman vuoden Flanderin ympäriajon kukistettuaan kahden miehen loppukirissä Mathieu van der Poelin. Hän voitti aika-ajon Tanskan-mestaruuden 2021.

Saavutuksia 
Lähteet: Pro Cycling Stats, Cycling Archives

2016
Paris−Arras Tour, mäkikirikilpailun voitto
MM-kilpailut, alle 23-v. aika-ajossa viides
2017
GP Viborg, voitto
Alle 23-v. aika-ajon Tanskan-mestaruus
Alle 23-v. aika-ajon Euroopan-mestaruus
Tour de l'Avenir, 1. etapin voitto
2018
Istrian Spring Trophy, 1. etapin voitto
MM-kilpailut, joukkueaika-ajossa kultaa
2019
Flanderin ympäriajo, toinen
Kalifornian ympäriajo, kokonaiskilpailussa kolmas, pistekilpailun ja 2. etapin voitto
Aika-ajon Tanskan-mestaruus
Ranskan ympäriajo, 17. etapilla toinen
EM-kilpailut, aika-ajossa hopeaa
Saksan ympäriajo, 3. etapin voitto
2020
Kuurne–Bryssel–Kuurne, voitto
Maantieajon Tanskan-mestaruus
MM-kilpailut, aika-ajossa kuudes
2021
E3 Saxo Bank Classic, voitto
Flanderin ympäriajo, voitto
Volta ao Algarve, kokonaiskilpailussa kolmas, 4. etapin (aika-ajo) voitto
Aika-ajon Tanskan-mestaruus
Ranskan ympäriajo, 20. etapilla (aika-ajo) toinen
Olympialaiset, aika-ajossa seitsemäs
EM-kilpailut, aika-ajossa seitsemäs
MM-kilpailut, aika-ajossa neljäs
2022
Strade Bianche, kolmas
Amstel Gold Race, kuudes

Lähteet 

Tanskalaiset maantiepyöräilijät
Vuonna 1995 syntyneet
Elävät henkilöt
Minna Raskinen

Minna Raskinen (s. 12. kesäkuuta 1966 Iitti) on suomalainen kantelemuusikko.

Raskinen on valmistunut musiikin maisteriksi 1995 ja musiikin lisensiaatiksi 2006 Sibelius-Akatemian kansanmusiikin koulutusohjelmasta.

Raskisen levy Rinki valittiin Kanteleliiton vuoden kantelelevyksi 2018. Valinnan teki Paleface.

Diskografia
 Paljastuksia, sävellyksiä konserttikanteleelle, 1995
 Siivet, 2008
 Rinki, 2018

Lähteet

Aiheesta muualla

Suomalaiset kanteleensoittajat‎
Vuonna 1966 syntyneet
Elävät henkilöt
Robottiruohonleikkuri

Robottiruohonleikkuri on ruohonleikkuri, joka on robotti. Robottiruohonleikkuri liikkuu autonomisesti ja sille tarkoitettu leikkuualue rajataan rajakaapelilla. Vuonna 2018 tehdyssä testissä kaikki ruohonleikkurit eivät tunnistaneet leikkivää lasta.

Lähteet

Aiheesta muualla
Maaseudun Tulevaisuus: Koneviesti: Robottiruohonleikkurit vertailussa – suuremmankin alueen pihatyöt hoituvat automaattisesti

Puutarhatyökalut
Robotiikka
Gimme Shelter (vuoden 1970 elokuva)

Gimme Shelter on yhdysvaltalainen pitkä dokumenttielokuva The Rolling Stones -yhtyeen kiertueesta Yhdysvalloissa vuonna 1969. Dokumentti sai ensi-iltansa vuonna 1970, ja sen ohjaajina ovat toimineet David Maysles, Albert Maysles ja Charlotte Zwerin.

Elokuvassa on mukana runsaasti kuvamateriaalia Altamontin festivaaleilta 6. joulukuuta 1969, jossa Rollareiden esityksen aikana järjestysmiehen tekemä puukotus oli taitekohta pasifistisen hippiaatteen etenemisessä rockpiireissä. Puukotus tallentui sattumalta, kun suomalaissukuinen kameramies Eric Saarinen kuvasi yleisöä. Puukotus löydettiin materiaalista vasta editointivaiheessa.

The Rolling Stonesin lisäksi elokuvassa esiintyvät myös muun muassa Jefferson Airplane, The Flying Burrito Brothers ja Tina Turner.

Vastaanotto 
Helsingin Sanomien Helena Ylänen arvioi Gimme Shelterin tuoreeltaan 1972 kohtalaiseksi mutta hieman ylipitkäksi konserttifilmiksi, jossa äänimiksaus kadottaa välillä Jaggerin laulun mutta sekalainen kuvamateriaali on leikattu taitavasti kokoon. 

The New York Timesin kriitikot valitsivat Gimme Shelterin vuonna 2004 yhdeksi kaikkien aikojen tuhannesta parhaasta elokuvasta maailmassa.

Lähteet 

Yhdysvaltalaiset dokumenttielokuvat
Vuoden 1970 yhdysvaltalaiset elokuvat
Konserttielokuvat
The Rolling Stones